জয়নুল আবেদীন বলেন, তারা (আইনশৃংখলা বাহিনী) সরকারের রাজনৈতিক সংগঠন ছাত্রলীগকে বিভিন্নভাবে সহায়তা করছে। কোমলমতি শিক্ষার্থীদের আন্দোলনকে বানচাল করতে ছাত্রলীগ ও যুবলীগের মাধ্যমে বিভিন্ন জায়গায় তারা হামলা করেছে। গতকাল (শনিবার) জিগাতলা এবং ধানমণ্ডি এলাকায় ছাত্র-ছাত্রীদের সুশৃংখল আন্দোলনের ওপর লাঠি-সোটা দিয়ে হামলা করেছে। বেশ কিছু ছাত্র-ছাত্রীকে আহত করেছে। সেখানে আমরা দেখলাম অনেকেই মুমূর্ষু অবস্থায় মেডিকেলে ভর্তি হয়েছে। এটা অত্যন্ত ন্যক্কারজনক ঘটনা।